Video predstavitve: Naj profil pokaže tvojo energijo!

Fotografije povedo veliko – a ne vsega. Nasmeh na sliki je lahko čudovit, a ne razkrije, kako nekdo govori, kakšno energijo oddaja.

Prav zato je video predstavitev ena najmočnejših točk tvojega profila. V samo 10 sekundah lahko pokažeš več kot v desetih fotografijah in dolgih predstavitvenih opisih.

Zakaj je video boljši kot samo fotke?

Ker je bolj pristen. Video pokaže tvojo mimiko, govorico telesa, tempo govora, nasmeh v gibanju. To so stvari, ki jih možgani zaznamo takoj – in jim tudi najbolj zaupamo.

Ker energija ne laže. Na fotografiji lahko vsak izpade “popolno”. Video pa ujame tvoj pravi vibe: ali si umirjena, igriva, samozavestna, nežna, malo zadržana oseba ali pa oseba, polna energije. In prav ta energija je tisto, kar si drugi želijo videti.

Ker zmanjša ugibanje. Manj vprašanj tipa “a sva si sploh všeč”, več občutka “aha, tega človeka bi res rada spoznal/a”. Video naredi prvi vtis jasnejši in bolj iskren.

Ker izstopaš. Večina profilov še vedno temelji na fotkah. Kratek video te takoj loči od množice in pokaže, da si naredil/a korak več.

Opomba: Video lahko naložiš le preko mobilne naprave. Video je možno dodati, če imaš profilno fotko.

Kaj lahko pokažeš v 10 sekundah?

Tvoj video ne rabi biti popoln, saj ni avdicija, ampak mini prikaz tvoje energije. 10 sekund je ravno prav – dovolj kratko, da je spontano, in dovolj dolgo, da začutiš osebo.

V videu se lahko na kratko predstaviš, poveš kakšno zanimivost o sebi, prikažeš mini moment iz svojega vsakdana (ko se sprehajaš, kuhaš, čistiš avto ) ali pa samo pomahaš.

Največja napaka pri videih je, da jih poskušamo narediti “idealne”. To ni namen. Prav majhna nerodnost, smeh ali spontanost te naredijo simpatičnega/o in dostopnega/o.

Pomembno je samo eno: da si na videu ti. Tukaj poglej, kakšne so omejitve objave videov.

Več pravih klikov, manj praznih pogovorov

Ko nekdo vidi tvoj video, že pred prvim sporočilom ve:

kako zveni tvoj glas,

kakšna je tvoja energija,

ali ga nekaj pri tebi pritegne.

To pomeni manj dolgih, praznih pogovorov in več takih, ki imajo potencial že od začetka.

Ne čakaj, vzemi v roke telefon, odpri ona-on in posnemi svoj prvi video TUKAJ.